Source: https://www.najpravo.sk/clanky/ustavny-sud-sr-rozhodol-o-navrhu-na-protiustavnost-civilneho-mimosporoveho-poriadku.html
Timestamp: 2019-04-21 20:07:33+00:00
Document Index: 7033931

Matched Legal Cases: ['súd ', 'súd ', 'súd ', '§ 16', '§ 161', 'čl. 142']

Ústavný súd SR rozhodol o návrhu na protiústavnosť Civilného mimosporového poriadku | Články | Najprávo.sk - najlepší právny poradca
6.2. 2019, 16:46 | najpravo.sk
Civilný mimosporový poriadok (ďalej aj „CMP“) bol v lete 2017 napadnutý zo strany súdu návrhom na vyslovenie nesúladu niektorých jeho ustanovení s Ústavou SR podľa článku 125 Ústavy SR. O návrhu si prečítajte TU.
Navrhovateľ, ktorým je v predmetnej veci Okresný súd Dunajská Streda bol toho názoru, že výpočet osôb, ktoré môžu rozhodovať v mene súdu pri výkone súdnej moci je taxatívne definovaný v článku 142 ods. 2 Ústavy SR, pričom notár v tomto výpočte absentuje.
Ústavný súd Slovenskej republiky pod vedením predsedníčky Ivetty Macejkovej na neverejnom zasadnutí pléna 6. februára 2019 rozhodol:
Vo veci vedenej pod sp. zn. PL. ÚS 12/2019 o návrhu Okresného súdu Dunajská Streda na začatie konania o súlade § 16 ods. 1 a § 161 ods. 1 zákona č. 161/2015 Z. z. Civilný mimosporový poriadok s čl. 142 ods. 2 Ústavy Slovenskej republiky:
Návrh Okresného súdu Dunajská Streda na začatie konania o súlade právnych predpisov odmieta ako zjavne neopodstatnený.